32003R1885
L 277/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1885/2003 НА КОМИСИЯТА
от 27 октомври 2003 година
за изменение на Регламент (ЕО) № 2138/97 относно определяне на границите на еднородните производствени зони за маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 година относно създаване на обща организация на пазара на масла и мазнини (1), последно изменен с Регламент (ЕО) № 1513/2001 (2),
като взе предвид Регламент (ЕИО) № 2261/84 на Съвета от 17 юли 1984 година относно установяване на общи правила за отпускане на помощ за производство на маслиново масло и помощи за организации на производителите на маслиновото масло (3), последно изменен с Регламент (ЕО) № 1639/98 (4), и по-специално член 19 от него,
като има предвид, че:
(1)
Член 18 от Регламент (ЕИО) № 2261/84 предвижда добивът на маслини и маслиново масло да бъде определян по еднородни производствени зони въз основа на данните, предоставени от произвеждащите държави-членки.
(2)
Границите на производствените зони са определени в приложението към Регламент (ЕО) № 2138/97 на Комисията (5), последно изменен с Регламент (ЕО) № 1836/2002 (6). Поради административни и структурни причини еднородните производствени зони в Гърция, Испания и Италия следва да бъдат променени за 2002-2003 пазарна година.
(3)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2138/97 се изменя, както следва:
1.
В точка А частите, които се отнасят до провинциите Brindisi, Lecce и Sassari се заменят със съответните текстове от приложение I към настоящия регламент.
2.
В точка В заглавието „Νομός Αχαΐας“ се заменя, както следва:
а)
в зона 3 се заличават имената на общините:
„Aγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής“;
б)
добавя се следната зона 4:
„Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής.“
3.
Точка Г се изменя, както следва:
а)
частта под заглавието „Comunidad autónoma: Andalucía“, която се отнася до провинция „Huelva“, се заменя с текста в приложение II към настоящия регламент;
б)
заглавието „Comunidad autónoma: Aragón“ се заменя, както следва:
i)
община „Blesa“ се добавя към зона 3 на провинция „Teruel“;
ii)
община „Pradilla de Ebro“ се добавя към зона 4 на провинция „Zaragoza“;
iii)
община „Villanueva de Huerva“ се добавя към зона 5 на провинция „Zaragoza“;
в)
заглавията „Comunidad autónoma: Castilla y León“ и „Comunidad autónoma: Madrid“ се заменят от съответните текстове в приложение III към настоящия регламент.
Член 2
Настоящият регламент влиза в деня на публикуването му в Официален вестник на Европейския съюз.
Настоящият регламент се прилага от 1 ноември 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 октомври 2003 година.